Document ID: /roh_data/filtered/fineweb-2-filterrobots_roh.jsonl.gz/67165

cuntegn
Surselva
Brischament d'ina construcziun da tetg a Lumbrein
A Lumbrein ha ina construcziun da tetg d'ina chasa piglià fieu la mesemna saira. Tenor la polizia aveva il possessur stgaudà la pigna-scalegl tard il suentermezdi. Enturn las 6 e mesa ha el orientà il cumandant da pumpiers ch'i savuria da brischà.
Cun ina camera da chalira ha il cumandant dals pumpiers lura constatà in fughim davos il tgamin.
Cura ch'ils pumpiers èn arrivads ed han avert la construcziun da tetg ha quella piglià fieu. Il donn è considerabel. Nagin n'è vegnì blessà. La Polizia chantunala eruescha la raschun per il fieu.
RR novitads 17:00